ОПРЕДЕЛЕНИЕ
№ 5822
Благоевград, 14.09.2026 г.
Административният съд - Благоевград - IV състав, в закрито заседание в състав:
	СЪДИЯ:
	ИВАН ШЕКЕРЛИЙСКИ

	
	


като разгледа докладваното от съдията Иван Шекерлийски административно дело № 1359/2026 г. на Административен съд - Благоевград, за да се произнесе, взе предвид следното:
Производството по делото е образувано по жалба на „Дъ Ликуидс Лаб“ ЕООД, с ЕИК *, със седалище и адрес на управление : Б., ул. „В. Л.“ № *, с управител Л.И. Ц., чрез адв. С. К., срещу Решение № Р-620/32-257754/21.08.2026 г., издадено от Директора на Агенция „Митници“ – гр. София, с което се прекратява действието на Лиценз № 819 за откриване и управление на данъчен склад за производството и за съхранение на акцизни стоки и се отнема този лиценз с титуляр „Дъ Ликуидс Лаб“ ЕООД.
С оспореното решение, на основание чл.53, ал.3 от ЗАДС, е допуснато предварително изпълнение.
С жалбата е направено особено искане, на основание чл.166, ал.2 и ал.3 от АПК, да се спре изпълнението на обжалваното решение.
Първоначално образуваното по преждеспоменатата жалба адм. д. № 1359/2026 г. по описа на БлАС е било разпределено на дежурния тогава съдия Д.Д., който с разпореждане от 04.09.2026 г. е изискал от административния орган да администрира жалбата по реда на чл.152, ал.4 от АПК.
На 11.09.2026 г. в 17:00 часа по ССЕВ е получена в БлАС преписката по обжалвания административен акт, видно от отбелязването върху съпроводителното писмо.
Видно от протокола за извършено преразпределение от 11.09.2026 г., поради отпуск на съдия Д., е извършено ново разпределение на делото, като същото е разпределено на съдия Иван Шекерлийски, в 17:08:41 часа – след като е приключил работния ден и съответно дежурството на съдия Иван Шекерлийски.
Ето защо, извършеното преразпределение е неправилно и незаконосъобразно, поради което и настоящия съдия-докладчик следва да се отведе на основание чл.22, ал.1, т.6 от ГПК, във вр. с чл.144 от АПК, за да се избегнат всякакви съмнения за безпристрастното разглеждане и решаване на настоящия правен спор.
Водим от горното и на основание чл.22, ал.1, т.6 и ал.2 от ГПК, във вр. с чл.144 от АПК, Благоевградският административен съд
ОПРЕДЕЛИ:
САМООТВЕЖДА съдия-докладчик Иван Шекерлийски от разглеждането на адм. дело № 1359/2026 г. по описа на Административен съд – Благоевград.
Делото да се докладва на Председателя на БлАС за определяне на нов съдия-докладчик.
Определението не подлежи на обжалване.

